Diari Oficial de la Generalitat Valenciana


Sumari del DOGV 3799, del 24-07-2000 (2000/5889)

RESOLUCIÓ de 26 de juny de 2000, de l'Institut Valencià d'Habitatge, SA, per la qual s'anuncia el pagament de la fase prèvia i/o indemnitzacions derivades de la ràpida ocupació de l'expedient d'expropiació forçosa incoat per a l'execució de la unitat d'execució número 2RD del pla especial de protecció i reforma interior del Barri dels Velluters de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3799

Data del DOGV
:   24-07-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/5889


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 26 de juny de 2000, de l'Institut Valencià d'Habitatge, SA, per la qual s'anuncia el pagament de la fase prèvia i/o indemnitzacions derivades de la ràpida ocupació de l'expedient d'expropiació forçosa incoat per a l'execució de la unitat d'execució número 2RD del pla especial de protecció i reforma interior del Barri dels Velluters de València. [2000/X5889]
  
Per Resolució de 30 de juliol de 1998, (BOP núm. 196, de 19.08.1998), el conseller d'Obres Públiques, Urbanisme i Transports de la Generalitat Valenciana va aprovar definitivament les modificacions del pla especial de protecció i reforma interior (PEPRI) del Barri dels Velluters de València, i les iniciatives de programes de actuació integrada d'execució directa a través de l'Institut Valencià d'Habitatge, SA, com a empresa de la Generalitat Valenciana per a les unitats d'execució UE-0, UE-2RA, UE-2RB, UE-2RC, UE-2RD, UE-6 i UE-15. La gestió d'aquestes unitats d'execució, per mitjà de l'expropiació dels terrenys correspon a la Generalitat Valenciana, a través del Institut Valencià d'Habitatge, SA.
  
Les actuacions públiques contingudes en el desenvolupament del pla especial de protecció i reforma interior del Barri dels Velluters de València, en la mesura que impliquen privació singular de la propietat privada o de drets, o interessos patrimonials legítims gaudiran del règim d'urgència als efectes establerts en la Llei d'Expropiació Forçosa (article 2.4 del Decret 158/1992, i disposició addicional 5ª de la Llei de la Generalitat Valenciana 10/1998, de 28 de desembre (DOGV número 3.404).
  
En conseqüència, de conformitat amb l'article 56 del Reglament d'Expropiació Forçosa, i 201.2 del Reglament de Gestió Urbanística, es va sotmetre a informació pública la relació de béns i drets afectats i es va procedir al correlatiu alçament d'actes prèvies a l'ocupació (article 52.3 de la vigent Llei d'Expropiació Forçosa) .
  
A la vista de les actes prèvies a l'ocupació i formulats pel beneficiari de l'expropiació els corresponents fulls de dipòsit previ i/o indemnitzacions derivades de la ràpida ocupació, es convoca el pagament de la fase prèvia a l'ocupació i correlatiu alçament d'actes d'ocupació.
  
Lloc: Oficina RIVA - Ciutat Vella, carrer de Palma, número 5, telèfon 293 84 23 63,
  
Hora: de 09.00 a 14.00, de dilluns a divendres;
  
Dies: 11, 12, 13, 14 , 15, 18 i 19 de setembre de 2000.
  
Número ordinal dels expedients esmentats: 1 al 78 i 9.011 al 9.077 de la unitat d'execució 2RD.
  
A aquest acte, els interessats, que seran notificats per cèdula hauran d'assistir proveïts del DNI i NIF, nota simple del Registre de la Propietat per la qual s'acredite que la finca objecte d'expropiació es troba lliure de càrregues i gravàmens; i si optaren per comparèixer representats per altres persones, còpia de la corresponent escriptura d'apoderament.
  
Es comunica que el present anunci es publica també als efectes establerts en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que consten com a desconeguts o el domicili dels quals no es coneix sense perjudici del que disposa l'article 5 de la Llei d'Expropiació Forçosa.